בלשים בע"מ

בלשים בע"מ (באנגלית: The Nice Guys; בתרגום מילולי: החבר'ה הנחמדים) הוא סרט קומדיית פעולה פילם נואר אמריקאי משנת 2016, בבימויו של שיין בלאק שגם כתב אותו לצד אנתוני באגארוצי. בסרט, שהופק על ידי ג'ואל סילבר, מככבים ראסל קרואו וראיין גוסלינג בתפקידים הראשיים ואנגאורי רייס, מאט בומר, מרגרט קוואלי, קית' דייוויד וקים בייסינגר בתפקידי משנה. עלילת הסרט מתרחשת בשנת 1977 בלוס אנג'לס, כשהיא מתמקדת בבלש פרטי ובריון קשוח להשכרה שחוברים כדי לחקור את היעלמותה של נערה מתבגרת.

הסרט הוקרן בבכורה ב-11 במאי 2016, בהוליווד, הוקרן ב-15 במאי בפסטיבל קאן 2016, ויצא לאקרנים על ידי אולפני האחים וורנר בארצות הברית ב-20 במאי 2016. הוא זכה לביקורות חיוביות מהמבקרים אודות ההומור, מסתורין והופעתם של קרואו וגוסלינג. הכנסותיו עומדות על 62 מיליון דולר כשתקציבו היה בסך של 50 מיליון דולר.<ref name="reviews"></ref>

== עלילה ==
שנות ה-70 בלוס אנג'לס, הולנד מארץ', בלש פרטי כושל, וג'קסון הילי, בריון להשכרה, מתחילים את הקשר בינם ברגל שמאל. נסיבות שאינן בשליטתם מאלצות אותם להתגבר על החשדנות ההדדית ולשתף פעולה בחקירת קשר אפשרי בין היעלמותה של נערה עשירה ופרשיית רצח מקבילה של כוכבת פורנו. ממצאי החקירה מעמידים אותם בסכנה על חייהם וחיי אהוביהם ככל שהם חושפים את רשת השקרים.

== שחקנים ==
* ראיין גוסלינג – הולנד מארץ'
* ראסל קרואו – ג'קסון הילי
* אנגאורי רייס – הולי מארץ'
* מרגרט קוואלי – אמיליה קוטנר
* מאט בומר – ג'ון בוי / ד"ר מאלק
* יאיא דה קוסטה – טאלי
* קית' דייוויד – אדי האריס<ref></ref>
* בו נאפ – בלופייס
* לויס סמית' – גברת גלן
* מיוריאל טליו – מיסטי מאונטנס
* גיל ג'רארד – ברגן פאולסון
* דייזי טאהן – ג'סיקה
* ג'ק קילמר – צ'אט
* קים בייסינגר – ג'ודית קוטנר
* לאנס ולנטינה באלטר – ילד עם אופניים
* טיי סימפקינס – בובי
* רוברט דאוני ג'וניור – סיד שאטוק (ללא קרדיט)<ref></ref>

== הפקה ==
=== פיתוח ===
כמו סרטו משנת 2005 "קיס קיס, בנג בנג", שיין בלאק לקח השראה מהסופר ברט הולידיי, בעיקר מהרומן שלו "Blue Murder".<ref name=from></ref> בלאק כתב בתחילה גרסה של התסריט יחד עם אנתוני באגארוצי בשנת 2001, אשר נתנה בסיס לדמויות אך חוץ מזה הייתה שונה בתכלית.<ref name="Slashurbanwestern"></ref> לפי בלאק, כל אחד התחיל עם בלש אחד, הוא עם מארץ' ובאגארוצי עם הילי. במהלך הדרך, הם החליפו דמויות ובסופו של דבר כתבו טיוטה ראשונית. גרסה זו של התסריט לא הצליחה למשוך קונים, אז בלאק עיבד אותה מחדש לגרסה בת 64 עמודים ששימשה לפיילוט בטלוויזיה. רשת CBS התעניינה בו, אך עקב כך שהתוכן הוביל להתנגדויות רבות מצד מחלקת התקנים והנהלים, הפרויקט לא קרם עור וגידים.<ref name=from/> מאוחר יותר, עם קידום יציאת הסרט הסופי, בלאק דיבר בזלזול על הרעיון של סדרת הטלוויזיה, וקבע שתוכנית כזו "לא הייתה יוצאת טובה".<ref name="Slashurbanwestern"/> בשנת 2009, באגארוצי הציע לשנות את הסרט מתקופה עכשווית לשנות ה-70. המפיק וחברו של בלאק, ג'ואל סילבר, חשש בתחילה מהרעיון, שכן הוא הרגיש שהקהל לא יקבל בברכה יצירה היסטורית, אך שינה את דעתו לאחר שהפיק את "שרלוק הולמס".<ref name=silver></ref> בלאק הצהיר כי השינוי בתקופת הזמן עזר שכן בניגוד ל"פילוג שאנו רואים כיום", שנות ה-70 היו מלאות ברב-תרבותיות ו"היו התקופה של המחאות והייתם מקבלים תחושה שכולנו בזה ביחד". תוכן הסרט שאב השראה גם מסרטים מתקופה זו, כמו "רסיסי חיים" (1970) ו"נקודת היעלמות" (1971).<ref name=iw/> באגארוצי ציין כיצד כותרת הסרט נועדה להיות אירונית ולא דסקריפטיבית, מכיוון ששתי הדמויות הראשיות היו "שני האנשים הגרועים ביותר שיכולנו לחשוב ואז ניסינו לעשות מזה כיף", בהתחשב ב"אדם אחד השובר ידיים למחייתו והשני מערים על נשים זקנות עבור כספן".<ref name=premiere/>

=== ליהוק ===
לאחר שבלאק השלים את "איירון מן 3" בשנת 2013, סילבר שאל אותו מה הוא רוצה לעשות הלאה, והוא הביע עניין לעשות את סרט זה.<ref name=silver/> התסריטים נשלחו לראיין גוסלינג וראסל קרואו, ושניהם בסופו של דבר לקחו את התפקידים במיוחד בשביל התקווה לעבוד אחד עם השני. גוסלינג אף הצהיר שכאשר הוא קרא את התסריט כבר דמיין את קרואו בתור הילי, "הסרט פשוט הפך להיות כל כך מצחיק" כיוון שמעולם לא ראה את קרואו בתפקיד דומה.<ref></ref> גוסלינג וקרואו התקבלו בפרק זמן של שלושה ימים, ובלאק ציין את הליהוק כסיבה לכך שהסרט הצליח להתקדם, וסיכם כי "אחרי שלוש עשרה שנים הוא פשוט יצא לפועל תוך שלושה ימים".<ref name=iw></ref> הסרט הוכרז ביוני 2014,<ref></ref> ובעקבותיו הגיעו חדשות אודות ליהוקן של מרגרט קוואלי ואנגאורי רייס שהצטרפו רשמית בספטמבר.<ref name=Rice-Qualley></ref> ליהוקם של מאט בומר,<ref name=Bomer></ref> קית' דייוויד, בו נאפ<ref></ref> וקים בייסינגר אושרו במהלך אוקטובר<ref name=Basinger></ref> וטיי סימפקינס<ref name=Simpkins></ref> וג'ק קילמר הוכרזו בנובמבר.<ref name=KilmerCast></ref>

=== צילומים ===
שלב הצילומים החל ב-27 באוקטובר 2014 באטלנטה ובדקאטור, ג'ורג'יה.<ref></ref> בעוד שמעצב ההפקה ריצ'רד ברידג'לנד ראה אתגר בכך עקב זה שאטלנטה הירוקה שונה יותר מדי מלוס אנג'לס המדברית, הוא מצא כמה מקומות מתאימים כמו ביתו של דאלאס אוסטין, שעיצובו התבסס על מה שהאדריכל ג'ון לאוטנר ראה בדרום קליפורניה, ומלון הילטון באטלנטה שלא השתנה כלל מאז בנייתו בשנת 1976.<ref name=ad></ref> ב-31 באוקטובר צולמה סצנת תחנת המשטרה באטלנטה יחד עם מספר ניצבים.<ref></ref> הצילומים התקיימו גם בלוס אנג'לס, בעיקר כדי לקבל מראה חיצוני של לוקיישנים כמו The Comedy Store.<ref name="Rice-Qualley"/><ref name=ad/>

ברידג'לנד עשה כמיטב יכולתו לשחזר את שנות ה-70, החל מחקר סרטים ישנים ועד צילומים תיעודיים, וביסס את הרהיטים על מעצבים כמו ורנר פנטון. אפילו צילומיה של מיסטי מאונטנס גרמו לברידג'לנד לגייס את ארני פרייטג, הצלם האחראי על רוב צילומי הפלייבוי של אותו עשור.<ref name=ad/>

=== מוזיקה ===
המלחין ג'ון אוטמן, שביצע את הפסקול ל"קיס קיס, בנג בנג" של שיין בלאק, נשכר לבצע את המוזיקה לסרט יחד עם דייוויד באקלי. אוטמן שאב השראה מתוכניות משנות ה-70 כמו ".S.W.A.T" ו-"The Dean Martin Show", כאשר הסדרה "The Streets of San Francisco" השפיעה במיוחד על הנושא המרכזי. אוטמן פירט שההבדל מ"קיס קיס, בנג בנג" הוא שכאן המוזיקה מונעת יותר משירים,<ref></ref> כאשר בלאק קבע שהשירים יעמדו בניגוד לטון הפילם נואר על ידי התמקדות בשירי מיינסטרים, מלאי חיים של העשור.<ref></ref>
{| class="wikitable"
|+פסקול הסרט
!מס'
!כותרת
!אמן
!אורך
|-
|1
|Papa Was a Rollin' Stone
|The Temptations
|3:20
|-
|2
|Get Down On It
|קול אנד דה גאנג
|2:58
|-
|3
|Boogie Oogie Oogie
|A Taste of Honey
|1:44
|-
|4
|September
|Earth, Wind & Fire
|3:27
|-
|5
|Couldn't Get It Right
|Climax Blues Band
|3:03
|-
|6
|Love and Happiness
|אל גרין
|2:10
|-
|7
|Dazz
|Brick
|2:23
|-
|8
|Boogie Wonderland
|Earth, Wind & Fire
|1:18
|-
|9
|Jive Talkin
|בי ג'יז
|5:56
|-
|10
|Rock and Roll All Nite
|קיס
|3:20
|-
|11
|Ain't Got No Home
|הבנד
|4:27
|-
|12
|Escape (The Piña Colada Song)
|רופרט הולמס
|2:06
|-
|13
|Lonely Boy
|אנדרו גולד
|4:47
|-
|14
|A Horse with No Name
|אמריקה
|1:51
|-
|15
|Green Peppers
|Herb Alpert & the Tijuana Brass
|4:45
|}

== הפצה ==
סמליל הסרט
בארצות הברית, הסרט תוכנן במקור לצאת לאקרנים ב-17 ביוני 2016,<ref></ref> אותו האחים וורנר העבירו ל-20 במאי 2016, והעניקו את מועדו הקודם ל"סוכן וחצי".<ref></ref> הסרט הוצג בבכורה בהתיאטרון הסיני בהוליווד ב-11 במאי, והוקרן בפסטיבל הקולנוע בקאן ב-15 במאי.<ref name=premiere></ref><ref name=IconLondon></ref>

הסרט הופץ בדיגיטל ב-9 באוגוסט 2016, וב-DVD ובלו-ריי ב-23 באוגוסט 2016.

== קבלה ==
=== הכנסות ===
הסרט גרף 36.3 מיליון דולר בארצות הברית ובקנדה, ו-25.5 מיליון דולר במדינות אחרות, בסך כולל של 62.8 מיליון דולר ברחבי העולם, מול תקציב הפקה של 50 מיליון דולר.<ref name="BOM"/>

בארצות הברית ובקנדה, הסרט יצא לאקרנים לצד "שכנים 2" ו"אנגרי בירדס - הסרט", והוא היה צפוי להכניס כ-10 מיליון דולר מ-2,865 בתי קולנוע בסוף שבוע הפתיחה שלו.<ref name="preview"></ref> ביומו הראשון הסרט הכניס 3.9 מיליון דולר, כולל 700,000 דולר מההקרנות המקדימות ביום חמישי בערב.<ref name="Thursday"></ref> בסוף שבוע הפתיחה הסרט הכניס 11.3 מיליון דולר, וסיים במקום הרביעי בקופות אחרי הסרטים "אנגרי בירדס - הסרט" (39 מיליון דולר), "קפטן אמריקה: מלחמת האזרחים" (33.1 מיליון דולר) ו"שכנים 2" (21.8 מיליון דולר).<ref name="opening"></ref> פיל וולדן מהעיתון פורבס טען שהסרט יכל היה להניב תוצאות גבוהות יותר אלמלא שיתף תאריך יציאה עם "שכנים 2", שכן שניהם חולקים את אותה דמוגרפיה של הקהל הבוגר יותר.<ref></ref> הסרט הרוויח 6.5 מיליון דולר בסוף השבוע השני שלו (כולל 8.4 מיליון דולר במהלך ארבעת הימים של יום הזיכרון) וסיים במקום השביעי.<ref></ref>

=== ביקורות ===
באתר הביקורות Rotten Tomatoes, הסרט מחזיק בדירוג חיובי של 91% על סמך 322 ביקורות וציון ממוצע של 7.60/10.<ref></ref> ב-Metacritic, לסרט יש ציון ממוצע משוקלל של 70 מתוך 100, מבוסס על 51 מבקרים, מה שמצביע על "ביקורות חיוביות בדרך כלל".<ref></ref> קהלים שנסקרו על ידי CinemaScore העניקו לסרט ציון ממוצע של "B−" בסולם A+ עד F, בעוד ש-PostTrak דיווח כי צופי הסרט נתנו לו ציון חיובי כולל של 75% ו-52% כ"המלצה מוחלטת".<ref name=opening/>

מייק ראיין מאתר Uproxx שיבח את כתיבתו של בלאק ואמר: "אם אתה אוהב את שיין בלאק, אתה תאהב את 'בלשים בע"מ'. זה כנראה הסרט הכי שיין בלאק מבין כל סרטי שיין בלאק. לבלאק יש כישרון להפוך את הציפיות לסרטי פעולה על ראשם. משולב עם דיאלוג עשיר ומודע לעצמו".<ref></ref> IGN העניק לסרט 9/10.<ref></ref> ריצ'רד רופר משיקגו סאן-טיימס העניק 3 כוכבים מתוך 4 וכתב "שכחו מקווין הארט ואייס קיוב ב'שחק אותה שוטר', או זאק אפרון ורוברט דה נירו ב'סבא בהפרעה', או בן סטילר ואוון וילסון ב'זולנדר 2'. ראסל קרואו וראיין גוסלינג הם הצמד הכי מצחיק של השנה עד כה ב'בלשים בע"מ'".<ref></ref> ג'יימס בררדינלי ציין כי הסרט מזכיר את 'לילות בוגי'. בררדינלי כתב "'בלשים בע"מ' הוא סרט מרענן למבוגרים שנכנס לשוק רווי בסרטי גיבורי-על ידידותיים לבני נוער וסרטי הנפשה לכל המשפחה. הוא חד (אם כי לא חד עד כדי כך שהוא ידחה קהל המוני), מצחיק ועם קצב מהיר", ונתן לו ציון של 3 מתוך 4.<ref></ref>

איי. או. סקוט מהניו יורק טיימס כתב שהסרט חסר את התחושה הפוליטית העגמומית והתחבולנית של ההיסטוריה שניתן למצוא בסרט "מידות רעות" (2014) של פול תומאס אנדרסון, גם הוא קומדיה אודות חוקר פרטי מוזר המתרחשת בשנות ה-70.<ref></ref> טוד מקארתי מהוליווד ריפורטר שיבח את עיצוב ההפקה (מאת ריצ'רד ברידג'לנד) ואת עיצוב התלבושות (מאת קים בארט) בשל "התזכורות החיות שלהם לכמה לוס אנג'לס חידשה את עצמה במהלך 40 השנים האחרונות"; והצילום (מאת פיליפ רוסלו) בשל "השימוש הפיגורטיבי ואולי אפילו מילולי בפילטר ערפיח כדי לעורר סביבה רעילה פיזית ומוסרית".<ref name=thr></ref>

=== פרסים ===
{| class="wikitable"
!פרס
!תאריך הטקס
!קטגוריה
!מועמדים
!תוצאה
!הערות
|-
|Hollywood Music in Media Awards
|17 בנובמבר 2016
|הפסקול הטוב ביותר
| rowspan="2" |בלשים בע"מ
|
|<ref></ref><br /><ref></ref>
|-
| rowspan="2" |פרסי איגוד מבקרי הקולנוע האמריקאי
| rowspan="2" |11 בדצמבר 2016
|סרט הקומדיה הטוב ביותר
|
| rowspan="2" |<ref></ref>
|-
|השחקן בסרט קומדיה הטוב ביותר
| rowspan="2" |ראיין גוסלינג
|
|-
|San Diego Film Critics Society
|12 בדצמבר 2016
|ההופעה הקומית הטובה ביותר
|
|<ref name="SDiegoNom"></ref><br /><ref name="SDiegoWin"></ref>
|-
|Houston Film Critics Society
|6 בינואר 2017
|הסרט הטוב ביותר
|בלשים בע"מ
|
|<ref></ref><br /><ref></ref>
|-
|AARP Annual Movies for Grownups Awards
|6 בפברואר 2017
|הסרט חבר'ה הטוב ביותר
|ראיין גוסלינג וראסל קרואו
|
|<ref></ref>
|-
| rowspan="3" |פרסי אמפייר
| rowspan="3" |19 במרץ 2017
|סרט הקומדיה הטוב ביותר
|בלשים בע"מ
|
| rowspan="3" |<ref name="EmpireAwards"></ref>
|-
|שחקנית פורצת הדרך הטובה ביותר
|אנגאורי רייס
|
|-
|התסריט הטוב ביותר
| rowspan="2" |בלשים בע"מ
|
|-
| rowspan="2" |Jupiter Awards
| rowspan="2" |29 במרץ 2017
|הסרט הבין-לאומי הטוב ביותר
|
| rowspan="2" |<ref></ref>
|-
|השחקן הבין-לאומי הטוב ביותר
|ראסל קרואו
|
|-
|פרס סאטורן
|28 ביוני 2017
|סרט הפעולה או ההרפתקאות הטוב ביותר
|בלשים בע"מ
|
|<ref name="SaturnAwards"></ref>
|}

== עתיד ==
במאי 2016, לפני יציאת הסרט לאקרנים, בלאק דיבר על הרעיון להמשך, "אני חושב שזה קצת מוקדם לשקול המשכון. אני לא בהכרח מאמין בעין הרע, אבל אנחנו באמת זקוקים שאנשים יצפו בו לפני שאנחנו אנחנו יכולים אפילו לדבר על זה. אנחנו מתמודדים בתחרות קשה עם [סרטי] גיבורי על ואנחנו רק צריכים שאנשים, אתה יודע, אולי יראו את קפטן אמריקה שש פעמים, אבל לא את בפעם השביעית ויראו את [הסרט] שלנו במקום זאת".<ref></ref> באוגוסט 2018, בלאק חזר על רצונו לעשות סרט המשך, אם כי ציין כי הסרט כנראה לא היה מכניס מפיק בקופות כדי שהרעיון יהיה לסביר.<ref></ref>

בספטמבר 2017, פוקס נתנה התחייבות לתסריט לגרסת טלוויזיונית עכשווית בהובלת נשים בשם "The Nice Girls", שתופק על ידי Silver Pictures Television שתיכתב על ידי מייקל דיליברטי.<ref></ref>

== קישורים חיצוניים ==
* 

* 
* 
* 
* 

== הערות שוליים ==

קטגוריה:סרטי קומדיה